อีกแล้ว.. สรุป Kingold บริษัทจีนในตลาดหุ้นสหรัฐ ถูกจับได้ว่าใช้ ทองคำปลอมมาค้ำประกัน
อีกแล้ว.. สรุป Kingold บริษัทจีนในตลาดหุ้นสหรัฐ ถูกจับได้ว่าใช้ ทองคำปลอมมาค้ำประกัน
8 ก.ค. 2563

อีกแล้ว.. สรุป Kingold บริษัทจีนในตลาดหุ้นสหรัฐ ถูกจับได้ว่าใช้ ทองคำปลอมมาค้ำประกัน
1-เมื่อไม่กี่วันที่ผ่านมา สำนักข่าวแห่งหนึ่งในประเทศจีน รายงานข่าวทุจริตของบริษัท Kingold ซึ่งบริษัทนี้จดทะเบียนอยู่ในตลาดหุ้น NASDAQ ของสหรัฐ
2-Kingold เป็นหนึ่งในบริษัทผู้ผลิตเครื่องประดับทองคำ เช่น แหวน สร้อยคอ ที่ใหญ่สุดในประเทศจีน
3-บริษัท Kingold ได้นำทองคำ 83 ตัน เป็นทรัพย์สินค้ำประกันเพื่อขอสินเชื่อ คิดเป็นมูลค่าราว 8.8 หมื่นล้านบาท
4-ผู้ที่จับทุจริตครั้งนี้ได้ก็คือ เจ้าหนี้ของ Kingold ที่นำทองไปตรวจสอบ แล้วพบว่าทองคำที่ถูกนำมาค้ำประกันนั้น แท้จริงแล้วเป็นทองแดงเคลือบทอง..
5-หาก Kingold ผิดจริงตามที่เจ้าหนี้กล่าวหา การปลอมทองครั้งนี้จะเป็นหนึ่งในการทุจริตเกี่ยวกับทองคำที่ใหญ่ที่สุดในประเทศจีน
6-สิ่งที่น่าสนใจก็คือ Kingold เป็นหนึ่งในอีกหลายบริษัทสัญชาติจีน ที่จดทะเบียนในตลาดหุ้นสหรัฐอเมริกา แล้วเกิดข่าวทุจริตขึ้นในช่วงที่ผ่านมา
7-ไม่ว่าจะเป็นกรณีรายงานยอดขายปลอม ของบริษัทกาแฟจีน Luckin Coffee
8-นอกจากนี้ก็ยังมีบริษัท iQiyi และ TAL Education ที่กำลังอยู่ในระหว่างการตรวจสอบด้วยเช่นกัน
9-หลังการเผยแพร่ข่าวการทุจริตของ Kingold ราคาหุ้นของบริษัท ก็ได้ร่วงลงทันที 40%
10-หากเรานับราคาหุ้นจากจุดสูงสุดเมื่อไม่กี่ปีก่อน 
ราคาหุ้นบริษัท Kingold จะปรับตัวลงมาแล้วกว่า 96%
11-ทำให้ปัจจุบัน Kingold มีมูลค่าบริษัทเหลือเพียง 200 ล้านบาท 
ซื้อขายกันที่อัตราส่วน Trailing P/E เพียง 1.39 เท่า.. เพราะคนไม่เชื่อมั่นในบริษัทแล้ว
12-เรื่องนี้ก็ถือเป็นอีกหนึ่งความเคลื่อนไหวครั้งสำคัญ ที่ย้ำเตือนหน่วยงานกำกับดูแลของสหรัฐอเมริกา ว่าจะต้องมีมาตรการที่เข้มงวดมากขึ้นสำหรับบริษัทต่างชาติที่มาจดทะเบียนในตลาดหุ้นสหรัฐ โดยเฉพาะบริษัทที่มาจากประเทศจีน..
References
-
-
-